Зыходзячы з гэтага, былі акрэслены важнейшыя задачы – захаваць свабоду і незалежнасць краіны і зберагчы ў ёй мір і парадак. А.В. Ліс прыгадаў выступленне Прэзідэнта Рэспублікі Беларусь А.Р. Лукашэнкі на пленарным пасяджэнні Саміта ААН па ўстойліваму развіццю, дзе беларускі лідар яскрава прадэманстраваў свае якасці міратворцы і дальнабачнага палітыка. Яго глыбока хвалюе глабальная пагроза, якую нясуць чалавецтву шматлікія ўзброеныя канфлікты і тэрарыстычныя акты. Яшчэ і таму спакойная і працалюбівая Беларусь нагадвае сабой астравок міру і ўпэўненасці, якія трэба не проста цаніць, а берагчы, як зрэнку вока.